ང་ཚོས་བོད་ཡིག་བརྙན་ཡིག་ཐད་ཀྱི་ལས་ཀ་གསར་པ་ཞིག་མགོ་འཛུགས་ཀྱི་ཡོད་པས།སྔོན་མ་མི་ཚོས་གང་བྱས་ལ་དཔེ་ལྟ་བའི་ཆ་རྐྱེན་མེད།དེར་བརྟེན་ཡང་སྙིང་གློག་བརྙན་གང་འདྲ་བསྒྱུར་ན་འཚམ་པའི་སྐོར་ལ་ང་ཚོ་སོ་སོས་ལམ་ཞིག་འཚོལ་དགོས།འདས་པའི་ལོ་གཅིག་ལྷག་རིང་ང་ཚོས་གློག་བརྙན་བདུན་བརྒྱད་ཅིག་བསྒྱུར་ཡོད་པ་དག་ནི་མ་གཞི་སྐད་གྲགས་ཆེ་བ་ཤ་སྟག་ཡིན་ཀྱང་།གཅིག་ནས་ང་ཚོའི་ལོ་ཙཱ་བ་ཉུང་བ་དང་།གཉིས་ནས་ང་ཚོར་གློག་བརྙན་བསྒྱུར་བྱ་བདམས་པའི་འགྲོ་ལུགས་གཅིག་གྱུར་ཞིག་མེད་པས།མཐར་རང་གི་འདོད་པ་བཞིན་བདམས་ནས་བསྒྱུར་བ་རེད།